8 май көндө Башҡорт милли-мәҙәни үҙәге ағзалары “Хәтирә” көнөнә бағышлап, ошо ҡәберлеккә зыярат ҡылды. Бик матур ҡөръән өҫтәле әҙерләнде, репрессия ҡорбандары иҫтәлегенә ҡөръән уҡылды. Ә 1 июндә уҙғарылған “Балалар көнөнә” яңынан ошо изге урынға йыйылды мәрхәмәтле заттар, тик буш ҡул менән түгел, сәй эсер өсөн бүләккә самауыр ҙа алып килде улар. Балалар Зарифа Аралбаеваның әңгәмәһенән һуң иҫтәлеккә “Һәр ваҡыт булһын ҡояш” тигән тема буйынса төшөргән һүрәттәрен бүләк итте. Осрашыу бик күңелле итеп сәй эсеү менән тамамланды.